Diari Oficial de la Generalitat Valenciana


Sumari del DOGV 7670, del 02-12-2015 (2015/9632)

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 49/15-AIA Náquera.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7670

Data del DOGV
:   02-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9632


Data del document
:   16-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Nàquera
    * impacte ambiental

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 49/15-AIA Náquera. [2015/9632]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 49/15-AIA Náquera.  
  
  
«Declaració d'impacte ambiental  
Expedient: 094-4307-LCR-E.  
Títol: centre autoritzat tractament de vehicles (CATV).  
Promotor: Desguace Leypa, SL.  
Autoritat substantiva: Ajuntament de Náquera.  
Localització: carrer Mestral, núm. 14, polígon industrial els Vents, Náquera (València).  
  
Descripció del projecte  
L'objecte d'este projecte és la sol·licitud de la llicència ambiental d'acord amb la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, per a la legalització d'un centre autoritzat de tractament (CAT) de descontaminació de vehicles al final de la seua vida útil (VFVU).  
L'activitat s'ubicarà s'ubicarà en una parcel·la situada en el polígon industrial els Vents, carrer Mestral, 14, de Náquera (València).  
Segons indica el projecte, la parcel·la té una superfície total de 609,10 m², i la superfície construïda és de 487,20 m². És un quadrilàter regular, té un costat de façana, que es recula per a deixar una zona destinada a places d'aparcament, i la resta són veïns. Està dotada dels serveis d'aigua, llum i paviment.  
La nau té unes dimensions aproximades de 12 x 40 m. L'alçària dels pilars és 7,37 m i la de coronament és de 8,52 m. La coberta és de tipus metàl·lica de xapa grecada. El tancament exterior és de mur de formigó. Els materials emprats en la construcció són del tipus incombustible. La solera de tota la nau és de formigó impermeable. La seua distribució es detalla en els plànols en les zones següents:  
- Lavabos i oficines, on s'expedirà el certificat de destrucció del vehicle.  
- Recepció de vehicles: està situada a l'entrada de la nau.  
- Descontaminació: disposa d'un depòsit cec per a l'arreplega de vessaments.  
- Emmagatzematge de residus perillosos (RP). Es detalla en el plànol la seua classificació en distints contenidors. Els que continguen residus líquids, se situaran sobre cubetes d'arreplega de vessaments. S'ha de realitzar en recipients específics per a cada tipus de residu, correctament etiquetats. A més de disposar de solera de formigó, es reforça la impermeabilitat per mitjà de la col·locació de sòl de goma. Disposarà de cubetes d'arreplega de vessaments instal·lades i de material absorbent per a l'arreplega de possibles fugues.  
- Emmagatzematge de bateries: les bateries i els distints elements dels equips d'aire condicionat es depositaran en cubetes homologades per al transport i emmagatzematge, col·locades sobre una cubeta d'arreplega de vessaments inalterable davant dels àcids, greixos i dissolvents.  
- Emmagatzematge de pneumàtics fora d'ús, on s'apilaran fins a ser retirats.  
- Magatzem de peces de recanvi d'automoció.  
- Emmagatzematge de VFVU descontaminats, apilats fins a la seua retirada.  
- Emmagatzematge de RNP, sobre sòl correctament pavimentat.  
Tota l'activitat es realitzarà en l'interior de la nau.  
  
  
Procés industrial  
L'activitat preveu les operacions pròpies del tractament dels VFVU. El procés es durà a terme de la manera següent:  
1. Zona de recepció: es reben els VFVU traslladats per la grua. L'emmagatzematge es realitzarà de manera que no s'amuntonen, i així evitar danys en la carrosseria. L'operari comprovarà que les condicions són les adequades perquè siga descontaminat i que no hi ha fugues que puguen provocar abocaments accidentals.  
2. Zona de descontaminació: el vehicle es desplaça a esta zona per a la retirada de la bateria, el combustible, els sistemes d'aire condicionat i la resta dels fluids, materials i components classificats com a perillosos (RP). L'extracció es realitzarà per mitjà de l'instrumental adequat a la naturalesa del producte. S'emmagatzemaran en envasos adequats i correctament etiquetats. El mateix operari encarregat del desballestament del VFVU s'ocuparà de controlar que cada producte extret es deposite en el lloc corresponent. Els vessaments arreplegats en el depòsit cec es col·locaran en el recipient adequat fins que els arreplegue un gestor autoritzat.  
3. Zona de desballestament i emmagatzematge: una vegada ha sigut descontaminat, es desmunten la resta dels materials: pneumàtics, tapisseria, grans components de plàstic i la resta de components i se separen els components reutilitzables dels que no hi són.  
  
4. Entrega a gestors autoritzats: tant el VFVU, una vegada ha sigut descontaminat, com la resta dels residus emmagatzemats, seran entregats a diferents gestors, en funció de la seua naturalesa.  
Els residus gestionats i generats en el CAT, segons classificació de l'Orde MAM/304/2002, són els següents:  
  
02 01 10 Residus metàl·lics  
13 01 10\* Olis hidràulics minerals no clorats  
13 02 06\* Olis sintètics de motor, de transmissió mecànica i   
lubrificants  
13 02 08\* Altres olis de motor, de transmissió mecànica i lubrificants  
13 07 01\* Fuel i gasoil  
13 07 02\* Gasolina  
15 01 10\* Envasos que contenen restes de substàncies perilloses o hi estan contaminats  
15 02 02\* Absorbents, materials d'absorció (filtres de combustibles)  
16 01 03 Pneumàtics fora d'ús  
16 01 04\* Vehicles al final de la seua vida útil  
16 01 06 VFVU que no contenen líquids ni altres components   
perillosos  
16 01 07\* Filtres d'oli  
16 01 08\* Components amb mercuri  
16 01 10\* Components explosius (per exemple, coixí de seguretat)  
16 01 11\* Sabates de fre que contenen amiant  
16 01 13\* Líquid de frens  
16 01 14\* Anticongelants que contenen substàncies perilloses  
16 01 17 Metalls ferris  
16 01 18 Metalls no ferris  
16 02 15\* Components perillosos retirats d'equips rebutjats  
16 05 04\* Fluids del sistema d'aire condicionat  
16 06 01\* Bateries de plom  
16 06 03\* Piles que contenen mercuri  
17 02 01 Fusta  
17 02 02 Vidre  
17 02 03 Plàstic  
17 04 02 Alumini  
17 04 03 Plom  
17 04 04 Zinc  
17 04 11 Cables diferents dels especificats en el codi 17 04 10  
20 01 01 Paper i cartó  
20 01 35\* Equips elèctrics i electrònics rebutjats diferents dels especificats en els codis 20 01 21 i 20 01 023 que contenen components perillosos  
20 01 36 Equips elèctrics i electrònics rebutjats diferents dels especificats en els codis 20 01 21, 20 01 023 i 20 01 35  
  
  
La capacitat de tractament anual estimada pel promotor és de 175 vehicles a l'any.  
Com a maquinària que intervindrà en el procés es relaciona: carretó elevador, elevador tipus tisora, equip de recuperació de refrigerants, de succió de combustible, de succió i recuperació d'oli, recuperació de líquid de frens i succió d'anticongelant. Intervindran també màquines portàtils com ara trepants, radials, afiladores [?].  
  
La neteja de components i zones del motor es realitzarà per mitjà de llavada en una màquina apropiada per a això. El sistema es basa en la permanent recirculació del producte de neteja i la substitució d'este quan calga. S'utilitzarà en règim de lloguer que inclourà el manteniment de la maquinària, l'aprovisionament del producte de neteja i la retirada i gestió del residu generat.  
  
Tramitació administrativa  
Amb data 6 de maig de 2015, es va rebre un ofici del Servei Territorial de Medi Ambient de València on es remetia l'expedient de sol·licitud de llicència ambiental per a l'activitat de «centre de tractament de descontaminació de vehicles al final de la seua vida útil», prèviament remés per l'Ajuntament de Náquera, a fi d'obtindre la declaració d'impacte ambiental ordinària preceptiva i prèvia a la concessió de la llicència.  
L'expedient consta de: projecte tècnic, estudi d'impacte ambiental (EIA) i certificat d'informació pública.  
En data 30 de juny de 2015, es va requerir documentació per a l'esmena de determinades deficiències en la documentació aportada. Esta documentació que va tindre entrada amb data 10 de setembre de 2015.  
  
El tràmit d'informació pública es va dur a terme per mitjà de l'exposició de l'edicte en el tauler d'anuncis de l'Ajuntament, publicació en el Butlletí Oficial de la Província de València núm. 29, d'11 de febrer de 2015, i la notificació als veïns immediats del lloc d'emplaçament de l'activitat. Amb data 20 de març de 2015, s'emet el certificat que indica que, transcorregut el termini de 30 dies, no s'han presentat al·legacions.  
  
Consultes  
Amb data 18 de juny de 2015, es realitza consulta al Servei d'Ordenació del Territori ja que s'ha observat que hi ha risc per perillositat geomorfològica per a la zona. La resposta es rep el 7 de juliol de 2015, per mitjà d'un informe, la conclusió del qual és: «Per tant, el centre de tractament de descontaminació de VFVU, del carrer Mestral, 14, del polígon industrial els Vents, de Náquera (València), no està afectada per risc d'inundació, de conformitat amb les determinacions normatives del Pla d'Acció Territorial de Caràcter Sectorial sobre Prevenció del Risc d'Inundació a la Comunitat Valenciana». Este informe es comunica al promotor i a l'Ajuntament juntament amb esta resolució.  
  
  
Consideracions ambientals  
Una vegada consultat el visor web intern de cartografia de la CITMA, no s'observen afeccions ambientals ressenyables. No obstant això, el Pla d'Acció Territorial sobre Prevenció del Risc d'Inundació a la Comunitat Valenciana, revisió del pla de l'any 2013 (en tramitació), indica que hi ha risc de perillositat geomorfològica per a la zona, per la qual cosa es va sol·licitar al Servei d'Ordenació del Territori informe respecte d'això per ser matèria de la seua competència. La valoració del risc d'inundació de l'informe emés ens indica que, encara que hi ha una afecció per perillositat geomorfològica pròxima, la nau i la parcel·la en què es proposa l'activitat no estan afectades per risc d'inundació.  
L'informe emés per l'ajuntament indica que l'activitat es realitza en sòl urbà compatible amb el planejament urbanístic vigent. També es pronuncia favorablement sobre les mesures protectores i correctores establides en el projecte per a garantir les condicions ambientals, així com els condicionants que hauran de fixar-se per a la concessió de la llicència ambiental.  
En l'EIA s'estudien altres alternatives possibles a la realització d'este projecte. Considera tres alternatives: 0, que suposaria la no-realització del projecte; 1, que representa el projecte actual i 2, que suposaria ubicar-lo en un altre emplaçament. Respecte de l'alternativa 0, indica els avantatges que suposa l'arreplega d'estos residus per gestor autoritzat davant del seu abandó o depòsit en abocadors, la generació d'ocupació que suposa i la promoció i ús del polígon industrial construït. Respecte de les altres dos alternatives, l'actual s'ha triat per presentar menys cost econòmic i menys temps d'implantació, ja que disposa de la superfície pavimentada i només cal realitzar xicotetes instal·lacions per a l'adaptació de l'activitat.  
Les principals afeccions ambientals associades són:  
1. A l'atmosfera:  
L'EIA considera que la seua afectació pot produir-se per:  
a) Alteració de la qualitat de l'aire:  
L'EIA només considera les alteracions derivades de la generació de pols i partícules en suspensió durant les operacions de càrrega i descàrrega dels residus gestionats i per emissió de fums de la maquinària emprada en l'activitat. Per a minimitzar estos impactes, proposen les mesures següents:  
- S'han d'extremar les precaucions de càrrega i descàrrega, les quals s'han de realitzar des de la menor alçària possible en el cas d'RNP i de forma manual en el cas d'RP de manera que es minimitza la producció de pols, de sorolls i el risc d'abocament accidental.  
- S'ha d'establir un programa de manteniment de la maquinària emprada a fi d'evitar l'emissió de gasos i partícules.  
- S'ha d'establir un programa de transports exhaustiu amb vehicles que l'empresa disposa per al transport de residus, a fi d'evitar viatges de camions semibuits.  
A estes consideracions, s'han d'afegir altres causes de contaminació atmosfèrica com pot ser la produïda per la descomposició lenta dels RP emmagatzemats o l'emissió de vapors, com és el cas del líquid de bateries. No obstant això, s'establixen mesures correctores per a arreplegar estos residus en bidons o en contenidors homologats.  
Respecte de la recuperació de gasos fluorats dels sistemes d'aire condicionat instal·lats en els vehicles, el personal que realitze esta activitat haurà de disposar del certificat acreditatiu regulat en el Reial Decret 795/2010, de 16 de juny, pel qual es regula la comercialització i manipulació de gasos fluorats i equips basats en estos, així com el certificat dels professionals que els utilitzen.  
b) La contaminació acústica. Presenta un estudi acústic que justifica que és suficient l'aïllament produït pels paràmetres constructius per a no sobrepassar els nivells de recepció exterior. A més, s'establix un programa de manteniment i revisió de la maquinària i l'exercici de l'activitat de caràcter diürn.  
Estes conclusions es consideren vàlides sempre que s'acrediten amb els resultats de les auditories acústiques establides en l'article 18 del Decret 266/2004, de 3 de desembre, del Consell de la Generalitat Valenciana, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. Les auditories es realitzaran en la fase de funcionament i per un organisme autoritzat.  
  
2. Al sòl:  
L'EIA considera que els possibles impactes que l'activitat pot produir en el sòl són a causa del risc del fet que es produïsquen vessaments accidentals dels RP emmagatzemats. A fi d'evitar-los, establix les mesures següents:  
- La solera de formigó en esta zona ha d'estar impermeabilitzada.  
- Ha de disposar de cubetes de retenció estanques. En el cas de les bateries, la cubeta que les arreplegue ha de disposar d'especial protecció contra els àcids.  
- S'ha d'establir un procediment d'actuació en cas de vessament accidental que n'evite la dispersió pel sòl. La nau ha de disposar d'un depòsit d'absorbent (sepiolita) perquè puga ser usat, si és el cas. Una vegada utilitzat, es tractarà com a RP fins a la seua entrega a gestor autoritzat.  
- S'han de realitzar revisions periòdiques a fi de comprovar la inexistència de fugues o abocaments accidentals.  
Estes mesures es complementaran amb:  
- Les zones de recepció de VFVU disposaran també d'instal·lacions per a l'arreplega de vessaments. En el cas que el vehicle que entra presente fugues de fluids, es traslladarà immediatament a la zona de descontaminació per a tractar-lo.  
- La zona de descontaminació ha de tindre pendents cap als punts d'arreplega de possibles abocaments accidentals. Durant les operacions de descontaminació, les mesures proposades per a evitar els vessaments es complementaran amb la utilització de safates antigoteig. Cada unitat es destinarà a l'arreplega d'una tipologia de fluid per a evitar així contaminacions encreuades.  
- La quantitat de sepiolita (o un altre material absorbent) serà l'adequada i ha d'estar disponible per a arreplegar immediatament els abocaments accidentals d'RP que puguen produir-se en tota la instal·lació.  
- En la zona de bateries es disposarà de material neutralitzador d'àcids (per exemple, bicarbonat sòdic).  
  
3. A les aigües:  
Segons s'indica en el projecte i en l'EIA, el procés industrial no genera abocaments perquè tots els residus líquids obtinguts són emmagatzemats fins a la seua entrega a gestor autoritzat.  
La neteja de les instal·lacions es realitzarà en sec. Les aigües negres procedents dels lavabos s'abocaran a un depòsit estanc que, una vegada ple, el buidarà una empresa gestora autoritzada.  
  
Este sistema es considera vàlid fins que no entre en servei la xarxa de clavegueram del polígon industrial. A fi d'una adequada evacuació i tractament de les aigües residuals generades en el normal desenrotllament de la l'activitat, la instal·lació disposarà de connexió preparada per a connectar-se en el moment en què esta entre en servei.  
  
4. Impactes sobre la fauna, flora o paisatge  
L'EIA els considera compatibles ja que tota l'activitat es realitza en l'interior d'una nau ja construïda situada en un polígon industrial.  
Respecte de les instal·lacions, s'observa la zona d'emmagatzematge de pneumàtics situada entre les zones de descontaminació i d'emmagatzematge de VFVU una vegada han sigut descontaminats, sense cap delimitació especial. Esta zona serà d'accés restringit i ha de complir la normativa vigent.  
El programa de vigilància ambiental establix una sèrie de controls, mesuraments i anàlisis dels paràmetres que permeten conéixer l'impacte que suporta el medi i la veracitat de les previsions efectuades, i permet conéixer a temps els efectes negatius de rellevància sobre el medi ambient i corregir els seus efectes. També s'hi fa menció al control de les emissions acústiques, control de l'arreplega i emmagatzematge adequat dels residus, absència de vessaments en la instal·lació, manteniment de la maquinària i vehicles i sistemes de prevenció i extinció d'incendis.  
  
D'este programa de vigilància ambiental s'ha de portar un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació ha d'estar a disposició de les autoritats competents.  
  
Consideracions legals  
L'activitat projectada queda subjecta a la Llei 22/2011, de 28 de juliol, de Residus i Sòls Contaminats, així com a la Llei de Residus de la Comunitat Valenciana, i també a la corresponent autorització administrativa de la conselleria competent en medi ambient.  
  
L'activitat està regulada en el Reial Decret 1383/2002, de 20 de desembre, sobre gestió de vehicles al final de la seua vida útil.  
Per realitzar l'emmagatzematge de pneumàtics, li serà aplicable el Reial Decret 1619/2005, de 30 de desembre, sobre la gestió de pneumàtics fora d'ús.  
Per extraure components d'aparells elèctrics i electrònics, està subjecta al Reial Decret 208/2005, de 25 de febrer, sobre aparells elèctrics i electrònics i la gestió dels seus residus.  
Per ser l'activitat susceptible de produir sorolls i vibracions, està sotmesa a la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i al Decret 266/2004, de 3 de desembre, del Consell de la Generalitat, pel qual s'establixen normes de prevenció i correcció de la contaminació acústica en relació amb activitats, instal·lacions, edificacions, obres i serveis, que la desplega.  
Tot això, sense perjuí de les autoritzacions que siga procedent obtindre d'altres organismes, de conformitat amb la normativa sectorial que se li aplique.  
  
  
  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb els apartats 6.c.1 i 6.c.2 de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental i les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribuïx a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «centre de tractament de descontaminació de vehicles al final de la seua vida útil» el titular de la qual és Desguace Leypa, SL, ubicada en el carrer Mestral, núm. 14, polígon industrial els Vents, Náquera (València) sempre que es desenvolupe d'acord amb el que establix l'estudi d'impacte ambiental, el projecte tècnic i la resta de documentació que constituïx l'expedient avaluat, així com els condicionants establits a continuació:  
1. Els residus admesos en l'activitat s'han d'allistar en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a casos en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'han d'obtindre de l'òrgan competent en matèria de residus les corresponents autoritzacions i s'ha d'inscriure en el Registre General de Gestors Autoritzats de Residus de la Comunitat Valenciana que corresponga el centre ubicat en el carrer Mestral, núm. 14, polígon industrial els Vents, Náquera (València), per a l'exercici de l'activitat esmentada, i adaptar-se a les condicions que l'esmentat òrgan establisca.  
  
3. El promotor haurà d'obtindre compromisos d'acceptació de residus per gestors autoritzats per a la totalitat dels residus generats per esta activitat, i indicar com a punt d'arreplega les instal·lacions localitzades en el carrer Mestral, núm. 14, polígon industrial els Vents, Náquera (València). Els compromisos han d'estar permanentment en vigor i a disposició de l'autoritat ambiental competent.  
4. Les operacions de descontaminació dels VFVU s'han de fer de forma controlada, i utilitzar els equips específics per a això. El personal que realitze el procés d'extracció dels gasos fluorats del sistema d'aire condicionat dels vehicles haurà de disposar del certificat acreditatiu regulat en el Reial Decret 795/2010, de 16 de juny, pel qual es regula la comercialització i manipulació de gasos fluorats i equips basats en estos, així com el certificat dels professionals que els utilitzen.  
  
5. Al començament de l'activitat i almenys cada cinc anys un organisme de control autoritzat ha de realitzar auditories acústiques, i ha de fer constar els resultats en un llibre de control que estarà a disposició de les administracions competents. Les auditories s'han de realitzar en condicions normals de funcionament. En cas de superar els nivells sonors permesos per la llei, s'han d'aplicar les mesures correctores pertinents.  
  
6. La zona d'emmagatzematge de pneumàtics ha de ser d'accés restringit i ha de complir la normativa vigent.  
7. Les zones de recepció de VFVU han de disposar d'instal·lacions per a l'arreplega de vessaments. En el cas que el vehicle que s'ha rebut presente fugues de fluids, es traslladarà immediatament a la zona de descontaminació per a tractar-lo. La zona de descontaminació ha de tindre pendents cap als punts d'arreplega de possibles abocaments accidentals. Durant les operacions de descontaminació, les mesures proposades per a evitar els vessaments es complementaran amb la utilització de safates antigoteig. Cada unitat es destinarà a l'arreplega d'una tipologia de fluid, per a evitar així contaminacions encreuades.  
  
8. La quantitat de sepiolita (o un altre material absorbent) ha de ser l'adequada i disponible per a arreplegar immediatament els abocaments accidentals de residus perillosos que puguen produir-se en tota la instal·lació. En la zona de bateries cal disposar d'algun producte neutralitzador d'àcids (per exemple, bicarbonat sòdic).  
9. El sistema d'abocament de les aigües residuals al depòsit estanc descrit en el projecte es considera vàlid fins que no entre en servei la xarxa de clavegueram del polígon industrial. A fi d'una adequada evacuació i tractament de les aigües residuals generades en el normal exercici de l'activitat, la instal·lació ha de disposar de connexió preparada per a fer-la funcionar en el moment en què esta entre en servei.  
10. S'ha de portar un registre documentat del programa de vigilància ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. Este registre documentat ha d'incloure el resultat dels controls i autocontrols periòdics legalment exigibles. Així mateix, ha d'incloure el control documental de la recepció i entrega dels residus. La documentació estarà a disposició de les autoritats competents.  
11. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, el qual establirà, si és procedent, l'aplicació de noves mesures correctores.  
  
Segon  
Notificar a les parts interessades que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana esta declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
  
La regulació de la vigència d'esta declaració d'impacte ambiental serà l'establida en l'article 43 de l'esmentada Llei 21/2013.  
  
València, 8 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.»  
  
València, 16 de novembre de 2015.- El director general de Medi Natural i d'Avaluació Ambiental: Antoni Marzo i Pastor.